text: [{"text_idx": "#000001", "text": "1. august bu\u0301\u00f0u 54.738 fo\u0301lk i\u0301 F\u00f8royum"}, {"text_idx": "#000002", "text": "Ta\u00f0 eru 641 fleiri enn 1. august i\u0301 fj\u00f8r"}, {"text_idx": "#000003", "text": "Fo\u0301lkatali\u00f0 heldur fram vi\u00f0 at vaksa. Tann 1. august bu\u0301\u00f0u 54.738 fo\u0301lk i\u0301 F\u00f8royum. Ta\u00f0 eru 641 fleiri enn 1. august i\u0301 fj\u00f8r."}, {"text_idx": "#000004", "text": "A\u0301rligi v\u00f8ksturin seinasta a\u0301ri\u00f0 kom upp a\u0301 1,2 prosent, eftir at hava ligi\u00f0 um 1,1 prosent i\u0301 nakrar ma\u0301na\u00f0ar."}, {"text_idx": "#000005", "text": "Um hugt ver\u00f0ur n\u00e6rri at samansetingini i\u0301 fo\u0301lkav\u00f8kstrinum s\u00e6st, at by\u0301ti\u00f0 millum ri\u0301kisborgaraskapirnar er broytt. Me\u00f0an ta\u00f0 a\u0301\u00f0ur fyrst og fremst hava veri\u00f0 danskir ri\u0301kisborgarar, sum hava sta\u00f0i\u00f0 fyri fo\u0301lkav\u00f8kstrinum, hevur nu\u0301 meginparturin av teimum, sum leggjast aftur i\u0301 F\u00f8royum, annan ri\u0301kisborgaraskap enn danskan."}, {"text_idx": "#000006", "text": "Fo\u0301lkatali\u00f0 ver\u00f0ur a\u0301virka\u00f0 av nettoflyting, sum er munurin millum tilflyting og fra\u0301flyting, og bur\u00f0aravlopi, sum er munurin millum f\u00f8dd og dey\u00f0. V\u00f8ksturin seinasta a\u0301ri\u00f0 kemur av einum bur\u00f0aravlopi a\u0301 197 fo\u0301lk og eini nettoflyting a\u0301 444 fo\u0301lk. Talvan ni\u00f0anfyri vi\u0301sir, at seinasta a\u0301ri\u00f0 var li\u0301til v\u00f8kstur i\u0301 bur\u00f0aravlopinum og li\u0301til minking i\u0301 nettoflytingini samanbori\u00f0 vi\u00f0 undanfarna ti\u0301\u00f0arskei\u00f0."}, {"text_idx": "#000007", "text": "Trendarnir vi\u0301sa, at munurin millum tilflyting og fra\u0301flyting ikki er broyttur sto\u0301rvegis seinastu ma\u0301na\u00f0arnar. Gongdin i\u0301 tilflytingini minka\u00f0i naka\u00f0 si\u0301\u00f0sta heyst, men hevur si\u0301\u00f0an ta\u0301 sta\u00f0i\u00f0 i\u0301 sta\u00f0 \u2013 eins og gongdin i\u0301 fra\u0301flytingini hevur. Nettoflytingin tykist ti\u0301 inntil vi\u0301\u00f0ari at standa i\u0301 sta\u00f0. Trendurin i\u0301 myndini ni\u00f0anfyri ly\u0301sir gongdina i\u0301 til- og fra\u0301flytingini."}, {"text_idx": "#000008", "text": "Trendarnir vi\u0301sa, at munurin millum f\u00f8dd og dey\u00f0 er vaksin seinastu ma\u0301na\u00f0arnar. Hesin spakuligi v\u00f8ksturin i\u0301 bur\u00f0aravlopinum kemur aftan a\u0301 sto\u0301ru minkingina i\u0301 fj\u00f8r, sum sto\u0301\u00f0st av, at f\u00e6rri f\u00f8ddust og fleiri doy\u00f0u enn vanligt. Seinastu ma\u0301na\u00f0arnar er f\u00f8\u00f0itali\u00f0 spakuligani minka\u00f0. Dey\u00f0atali\u00f0 er to\u0301 minka\u00f0 meira, og sostatt veksur bur\u00f0aravlopi\u00f0. Trendarnir i\u0301 myndini ni\u00f0anfyri ly\u0301sa gongdina i\u0301 f\u00f8\u00f0i- og dey\u00f0atalinum."}, {"text_idx": "#000009", "text": "Ikki-danskir ri\u0301kisborgarar fleiri i\u0301 tali"}, {"text_idx": "#000010", "text": "Danskir ri\u0301kisborgarar fylla ikki eins no\u0301gv i\u0301 fo\u0301lkav\u00f8kstrinum sum a\u0301\u00f0ur. Harafturi\u0301mo\u0301ti er tali\u00f0 av perso\u0301num, sum hava annan ri\u0301kisborgaraskap enn danskan, vaksandi. 86 prosent av teimum, sum l\u00f8gdust aftur at fo\u0301lkatalinum si\u0301\u00f0stu tvey a\u0301rini, h\u00f8vdu annan ri\u0301kisborgaraskap enn danskan. Broytingin s\u00e6st aftur i\u0301 myndini ni\u00f0anfyri."}, {"text_idx": "#000011", "text": "St\u00f8rsti v\u00f8kstur i\u0301 st\u00f8rstu kommununum"}, {"text_idx": "#000013", "text": "I\u0301 n\u00f8krum bygdum setir fo\u0301lkatali\u00f0 met ma\u0301na\u00f0a fyri ma\u0301na\u00f0a. Eitt nu\u0301 kann nevnast, at fo\u0301lkatali\u00f0 a\u0301 Toftum og a\u0301 Strondum er fari\u00f0 upp um 1.000, og at fo\u0301lkatali\u00f0 i\u0301 Sy\u00f0rug\u00f8tu hevur runda\u00f0 500 fyri fyrstu fer\u00f0."}, {"text_idx": "#000014", "text": "Si\u0301 fleiri t\u00f8l i\u0301 talvuni ni\u00f0anfyri, sum vi\u0301sir fo\u0301lkatali\u00f0 i\u0301 kommununum vi\u00f0 tilhoyrandi bygdum 1. aug. 2022 og 2023."}, {"text_idx": "#000015", "text": "Fo\u0301lkatali\u00f0 i\u0301 kommunum og bygdum"}, {"text_idx": "#000018", "text": "Kl\u00e6dna- og sko\u0301gvahandlar selja minni ho\u0301ast l\u00e6gri pri\u0301sv\u00f8kstur"}, {"text_idx": "#000019", "text": "Innflutningurin heldur fram at minka"}]